
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμημάτων των πολεοδομικών ενο¬ 
τήτων I, II και III της Κοινότητας Μαντουδίου. (Ν. Εύβοιας) 1 
Έγκριση πολεοδομικής μελέτης τμημάτων των πολεοδομικών ενο¬ 
τήτων 1, 2, 3 και 4 του δήμου Χρυσούπολης (Ν. Καβάλας) 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση πολεοδομικής μελέτης τμημάτων των πολεοδομικών ενοτή¬ 
των I, II και III της Κοινότητας Μαντουδίου (Ν. Εύβοιας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/83 «Επέκταση των πολεοδομικών 

σχεδίων, οικιστική ανάπτυξη και σχετικές ρυθμίσεις» (Α’ 33) όπως τρο¬ 
ποποιήθηκε με το Ν. 1512/85 «Τροποποίηση και συμπλήρωση πολεο¬ 
δομικών διατάξεων, ρύθμιση συναφών, θεμάτων και θεμάτων του Τα¬ 
μείου Νομικών» (Α' 4) και ειδικότερα τα άρθρα 6 (παρ. 1, 4, 5 και 6), 7 
(παρ. 1, 2 και 4). > 

2. Τις διατάξεις του Ν.Δ/τος της 17.7.1923 «περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 1, 2, 3, 9, 11 και 29. 

3. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» (Α' 289) και ειδικότερα το 
άρθρο 49 παρ. 2α. 

4. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (Α'210) και ειδικότερα τα άρθρα 6 (παρ. 1), 7, 8, 9 και 16όπως 
τροποποιήθηκαν με το άρθρο 13 του Ν. 1647/86 «Οργανισμός Κτη¬ 
ματολογίου και Χαρτογραφήσεων Ελλάδος ΟΚΧΕ» και άλλες σχετικές 
διατάξεις (Α' 141) και 1772/1988 «Τροποποίηση διατάξεων του Ν. 
1577/85 «ΓΟΚ» και άλλες σχετικές διατάξεις» (Α' 91). 

5. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (Α' 137) και ειδικότερα το άρθρο 23 παρ. 1. 

6. Την υπ’ αριθ. 19568/795/18.3.87 κοινή απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων και Υφυπουρ¬ 
γού Γεωργίας «Έγκριση γενικού πολεοδομικού σχεδίου (Γ.Π.Σ.) Μα¬ 
ντουδίου (Ν. Εύβοιας)» (Δ' 461) όπως τροποποιήθηκε με την υπ’ αριθ. 
26980/1301/31.3.88 όμοια απόφαση (Δ' 303). 

7. Την υπ’ αριθ. 76204/4129/4.7.88 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Χαρακτηρισμός ως 
πυκνοδομημένων τμημάτων των πολεοδομικών ενοτήτων I, II της Κοι¬ 
νότητας Μαντουδίου (Ν. Εύβοιας)». 

8. Την υπ’ αριθ. 30786/1548/22.4,88 απόφαση του Υπουργού 


Περιβάλλοντος, Χωροταξίας και Δημοσίων Έργων «Έγκριση πολεοδο¬ 
μικής προμελέτης των πολεοδομικών ενοτήτων I, II και III της Κοινό¬ 
τητας Μαντουδίου (Ν. Εύβοιας)». 

9. Το υπ’ αρθ. Ηβ/1614/2.9.87 έγγραφο της Δ/νσης Δασών - Δα¬ 
σαρχείου Λίμνης. 

10. Την υπ’ αριθ. 260347/16.2.87 κοινή απόφαση Πρωθυπουργού 
και Υπουργού Γεωργίας «περί ανάθεσης άσκησης αρμοδιοτήτων στους 
Υφυπουργούς Γεωργίας» (Β' 83). 

11. Την υπ’ αριθ. 226/87 γνωμοδότηση του Κοινοτικού Συμβου¬ 
λίου Μαντουδίου. 

12. Τις υπ’ αριθ. 1 (πρακτ. 13)/87, 1 (πρακτ. 17)/87 και 2 
(πρακτ. 1)/88 γνωμοδοτήσεις του Συμβουλίου Χωροταξίας, Οικισμού 
και Περιβάλλοντος Νομού Εύβοιας. 

13. Την υπ’ αριθ. 838/1988 γνωμοδότηση του συμβουλίου της 
Επικράτειας με πρόταση του Υπουργού Περιβάλλοντος, Χωροταξίας 
και Δημοσίων Έργων και του Υφυπουργού Γεωργίας, αποφασί¬ 
ζουμε: 

Άρθρο 1 

Εγκρίνεται το πολεοδομικό σχέδιο τμημάτων των πολεοδομικών 
ενοτήτων I, II και III της Κοινότητας Μαντουδίου (Ν. Εύβοιας) ως 
εξής: 

1. Των τμημάτων που είναι οικισμός προ του έτους 1923 και έχουν 
χαρακτηρισθεί ως πυκνοδομημένα με την υπ’ αριθ. 76204/4129/ 
4.7.1988 απόφαση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων εγκρίνονται με τις διατάξεις των άρ¬ 
θρων 1 και 2 του Ν.Δ/τος της 17.7.1923. 

2. Των λοιπών τμημάτων που είναι αραιοδομημένα και αδόμητα 
εγκρίνονται με τις διατάξεις του Ν. 1337/83 και 

3. Καθορίζονται οικοδομήσιμοι χώροι, οδοί, πεζόδρομοι, κοινόχρη¬ 
στοι χώροι, χώρος παιδικού σταθμού. Δημοτικού - Νηπιαγωγείου, χώ¬ 
ρος Ιερού Ναού όπως οι ρυθμίσεις αυτές φαίνονται στα πέντε (5) σχετικά 
πρωτότυπα χρωματισμένα διαγράμματα σε κλίμακα 1:1000 που θεω¬ 
ρήθηκαν από τον Προϊστάμενο της Δ/νσης Τοπογραφικών Εφαρμογών 
με την υπ’ αριθ. 83948/88 πράξη του και που συνοπτικά τους αντί¬ 
τυπα δημοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα ο Πολεοδομικός 
Κανονισμός τμημάτων των πολεοδομικών ενοτήτων της Κοινότητας 
Μαντουδίου (Ν. Εύβοιας) των οποίων το πολεοδομικό σχέδιο εγκρίνεται 
με το άρθρο 1 παράγρ. 2 του παρόντος και καθορίζονται οι όροι και πε¬ 
ριορισμοί δόμησης του πυκνοδομημένου τμήματος του οικισμού που 
επίσης το πολεοδομικό σχέδιο εγκρίνεται με το άρθρο 1 παρ. 1 του πα¬ 
ρόντος. 

Άρθρο 3 

1. Στους οικοδομήσιμους χώρους που χαρακτηρίζονται με στοιχείο 
Ο.Τ. στα σχετικά διαγράμματα επιτρέπεται η χρήση γενικής κατοικίας 
όπως προσδιορίζεται με το άρθρο 3 του από 23.2.1987 Π.Δ/γματος 
(Δ’ 166).; 

2. Στους οικοδομήσιμους χώρους που χαρακτηρίζονται με στοιχείο 

Ο.Τ.Κ. στα σχετικά διαγράμματα επιτρέπεται η χρήση πολεοδομικού 
κέντρου όπως προσδιορίζεται με το άρθρο 4 του ανωτέρω Π.Δ/τος. 

. Άρθρο 4 

Στο πρόσωπο των οικοπέδων οικοδομημένων ή μη επιβάλλεται προ- 
κήμιο πλάτος τεσσάρων (4) μέτρων, όπως φαίνεται στα ίδια διαγράμ- 
ματα! 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται κατά τομείς I και 
II όπως φαίνονται στα ίδια διαγράμματα ως εξής: 

Α. Τομέας I (πυκνοδομημένα τμήματα οικισμού προ του 1923). 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: τριακόσια (300) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα τα οικόπεδα εφόσον: 

α) Στις 13.3.1981 ημέρα δημοσίευσης του από 2.3.1981 Π.Δ/τος 
(Δ' 138) είχαν: 

- Ελάχιστο πρόσωπο: οκτώ (8) μ. 

- Ελάχιστο εμβαδόν: τριακόσια (300) τ.μ. 

β) Στις 25.7.1979 ημέρα δημοσίευσης του από 19.7.89 Π.Δ/τος 
(Δ’ 401) είχαν: 

- Ελάχιστο πρόσωπο: έξι (6) μέτρα. 

- Ελάχιστο εμβαδόν: εκατόν πενήντα (150) τ.μ. 

γ) Με όποιες διαστάσεις είχαν στις 2.7.68 ημέρα δημοσίευσης του 
από 15.6.68 δ/γματος (Δ' 111). 

3. Επιπλέον των διατάξεων των προηγουμένων παραγράφων 1 και 
2 τα οικόπεδα θεωρούνται άρτια και οικοδομήσιμα εφόσον μέσα στο οι¬ 
κοδομήσιμο τμήμα τους εγγράφεται κάτοψη κτιρίου με ελάχιστη επιφά¬ 
νεια 50 μ 2 και ελάχιστη πλευρά πέντε (5) μέτρων. 

4. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειάς τους. 

5. Συντελεστής δόμησης: ένα (1). 

6. Κατά παρέκκλιση της προηγούμενης παραγράφου 5 ορίζεται συ¬ 
ντελεστής δόμησής α) 1,60 για οικόπεδα εμβαδού μικρότερου ή ίσου 
των 100 μ 2 . 

β) 1,20 για οικόπεδα εμβαδού μικρότερου ή ίσου των 200 μ 2 της συ¬ 
νολικής επιφάνειας των ορόφων δυναμένης να μην είναι μικρότερης των 
160 μ 2 . 

7. Μέγιστο επιτρεπόμενο ύψος των κτιρίων, οκτώμισυ (8,5) μέτρα το 
οποίο προσαυξάνεται κατά ενάμισυ (1,5) μέτρο σε περίπτωση κατα¬ 
σκευής στέγης. 

Β. Τομέας II (πυκνοδομημένα Τμήματα οικισμού προ του 1923 και 
αραιοδομημένη περιοχή). 

1. Ελάχιστο πρόσωπο: δέκα τέσσερα (14) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα τα οικόπεδα α) που προκύπτουν από την οριστική 
Πράξη Εφαρμογής της πολεοδομικής μελέτης ή προέρχονται από τις ει¬ 
σφορές σε γη σύμφωνα με το άρθρο 8 του Ν. 1337/83 εφόσον έχουν: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν είκοσι (120) τ.μ. 

β) Τα οικόπεδα εντός των ορίων του πυκνοδομημένου οικισμού προ 
του 1923 εφόσον είχαν στις 13.3.1981: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: τριακόσια (300) τ.μ. 

στις 25.7.1979: 

- Ελάχιστο πρόσωπο: έξι (6) μέτρα. 


- Ελάχιστο εμβαδόν: εκατόν πενήντα (150) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα του εγγράφεται κάτοψη κτιρίου με ελάχιστη επι¬ 
φάνεια πενήντα (50) τ.μ. και ελάχιστη πλευρά πέντε (5) μέτρων. 

4. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση της προηγουμένης παραγράφου 5 ορίζεται: 

α) Για το πυκνοδομημένο τμήμα του οικισμού προ του 1923 

συντελεστής δόμησης 1,60 για οικόπεδο εμβαδού μικρότερου ή ίσου 

των 100 μ 2 , 

- συντελεστής δόμησης 1,20 για οικόπεδα εμβαδού μικρότερου ή 
ίσου των 200 μ 2 της συνολικής επιφάνειας των ορόφων δυναμένης να 
μην είναι μικρότερης των 160 μ 2 , 

- συντελεστής δόμησης ένα (1,00) για οικόπεδα εμβαού μικρότερου 
ή ίσου των 300 μ 2 της συνολικής επιφάνειας ορόφων δυναμένης να μην 
είναι μικρότερης των 240 μ 2 . 

β) Για το αραιοδομημένο τμήμα του τομέα II ορίζεται: 

Συντελεστή δόμησης ένα (1,00) για οικόπεδα εμβαδού μικρότερου 
των 150 μ 2 εφόσον η συνολική επιφάνεια ορόφων δεν υπερβαίνει τα 120 

μ 2 · 

Η εξαίρεση αυτή έχει εφαρμογή σε οικόπεδα που έχουν προκύψει από 
κατάτμηση μέχρι την 10.3.1982 αφού αφαιρεθείτο εμβαδόν της εισφο¬ 
ράς σε γη που καθορίζεται στο Ν. 1337/83. 

7. Μέγιστο επιτρεπόμενο ύψος των κτιρίων οκτώμισυ (8,5) μέτρα ο 
οποίο προσαυξάνεται κατά ενάμισυ (1,5) μέτρο σε περίπτωση κατα¬ 
σκευής στέγης. 

8. Στους οικοδομήσιμους χώρους που χαρακτηρίζονται στα δια¬ 
γράμματα με το στοιχείο ΟΤΚ εφόσον κατασκευάζεται στο ισόγειο του 
κτιρίου κατάστημα το μέγιστο ύψος δύναται να φθάσει τα εννιάμισυ 
(9,5) μέτρα. 

9. Σε περίπτωση κατασκευής στέγης των ανωτέρω το ύψος προσαυ¬ 
ξάνεται κατά ενάμισυ (1,5) μέτρο. 

Άρθρο 6 

Οι όροι και περιορισμοί δόμησης των κοινωφελών χώρων που καθο¬ 
ρίζονται με το άρθρο 1 του παρόντος ορίζονται ως εξής: 

α) Μέγιστο ποσοστό κάλυψης των οικοπέδων: πενήντα τοις εκατό 
(50%) της επιφάνειας τους. 

β) Συντελεστής δόμησης: οκτώ δέκατα (0,8). 

γ) Μέγιστο επιτρεπόμενο ύψος των κτιρίων οκτώμισυ (8,5) μέτρα το 
οποίο προσαυξάνεται κατά ενάμισυ (1,5) μέτρο σε περίπτωση κατα¬ 
σκευής στέγης. 

Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 8 Ιουνίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 
ΓΕΩΡΓΙΑΣ 

Κ. ΤΣΙΓΑΡΙΔΑΣ 


ΠΕΡΙΒ., ΧΩΡΟΤ. & ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

( 2 ) 

Έγκριση πολεοδομικής μελέτης τμημάτων των πολεοδομικών ενοτή¬ 
των 1, 2, 3 και 4 του δήμου Χρυσούπολης (Ν. Καβάλας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6) και 7 (παρ. 1, 2 
και 4) του Ν. 1337/1983 «Επέκταση των πολεοδομικών σχεδίων οικι¬ 
στική ανάπτυξη και σχετικές ρυθμίσεις» (Α’ 33) όπως το άρθρο 6 τροπο¬ 
ποιήθηκε με την παράγρ. 2 του άρθρου 8 του Ν. 1512/1985 «Τροπο¬ 
ποίηση και συμπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις του άρθρου 3 του Ν.Δ/τος της 17.7.1923 «Περί 
σχεδίων πόλεων κλπ.» (Α' 228) όπως το άρθρο 3 μεταγενέστερα τροπο¬ 
ποιήθηκε και συμπληρώθηκε. 

3. Τις διατάξεις των άρθρων 6 (παρ. 1), 7, 8, 9, 12 (παρ. 6) και 15 
του Ν. 1577/1985 «Γενικός Οικοδομικός Κανονισμός» (Α' 210) όπως 
τροποποιήθηκαν με το άρθρο 13 (παρ. 1, 2, 3) του Ν. 1647/1986 
«Οργανισμός Κτηματολογίου και Χαρτογραφήσεων Ελλάδας (ΟΚΧΕ)» 
(Α' 141) και το άρθρο 1 (παρ. 3, 4) του Ν. 1772/1988 «Τροποποίηση 
διατάξεων του Ν. 1577/1985 «ΓΟΚ» και άλλες σχετικές διατάξεις (Α' 
91). 

4. Τις διατάξεις του εδαφίου δ της παραγράφου 1 του άρθρου 23 του 
Ν. 1558/1985 «Κυβέρνηση και Κυβερνητικά Όργανα (Α' 137). 

5. Την υπ’ αριθ. 43707/2150/7.7.1987 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση γενικού 
πολεοδομικού σχεδίου (ΓΠΣ) του οικισμού Χρυσούπολης του δήμου 
Χρυσούπολης (Ν. Καβάλας)» (Δ' 814). 

6. Τις υπ’ αριθ. 114/1987, 198/1987, 82/1988 και 101/1988 
γνωμοδοτήσεις του δημοτικού συμβουλίου Χρυσούπολης. 

7. Την υπ’ αριθ. 1/230/συν. 26/1988 γνωμοδότηση του Συμβου¬ 
λίου Χωροταξίας, Οικισμού και Περιβάλλοντος νομού Καβάλας. 

8. Την υπ’ αριθ. 264/1989 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο τμημάτων των πολεοδομικών 
ενοτήτων 1, 2, 3 και 4 δήμου Χρυσούπολης (Ν. Καβάλας) με τον καθο¬ 
ρισμό οδών, πεζοδρόμων, κοινοχρήστων χώρων, χώρων αθλητικών 
εγκαταστάσεων, εκπαίδευσης, χώρων εκκλησίας, χώρου αθλητικού κέ¬ 
ντρου, εθνικού σταδίου, πυροσβεστικής υπηρεσίας, πρόνοιας, τουρισμού, 
δημοτικής αγοράς, σταθμού λεωφορείων, όπως οι ρυθμίσεις αυτές φαί¬ 
νονται στα σχετικά δεκαέξι (16) χρωματισμένα πρωτότυπα διαγράμ¬ 
ματα σε κλίμακα 1:1000 που Θεωρήθηκαν από τον Προϊστάμενο της 
Διεύθυνσης Τοπογραφικών Εφαρμογών με την υπ’ αριθ. 35586/1989 
πράξη του και που συνοπτικά τους αντίτυπα δημοσιεύονται με το παρόν 
διάταγμα. 

Άρθρο 2 

Εγκρίνεται ο πολεοδομικός κανονισμός της ανωτέρω περιοχής της 
οποίας το πολεοδομικό σχέδιο εγκρίνεται με το άρθρο 1 του παρόντος. 

Άρθρο 3 

1. Στους οικοδομήσιμους χώρους που χαρακτηρίζονται στα σχετικά 
διαγράμματα με στοιχείο Κ, επιτρέπονται οι χρήσεις πολεοδομικού κέ¬ 
ντρου όπως προσδιορίζονται από το άρθρο 4 του από 23.2.87 Π.Δ/τος 
(Δ' 166). 

2. Στους οικοδομήσιμους χώρους που χαρακτηρίζονται στα ίδια δια¬ 
γράμματα με στοιχεία ΒΠ, επιτρέπονται οι χρήσεις μη οχλούσας βιομη¬ 
χανίας - βιοτεχνίας, όπως προσδιορίζονται από το άρθρο 5 του παρα¬ 
πάνω Π.Δ/τος. 

3. Στους οικοδομήσιμους χώρους που χαρακτηρίζονται με στοιχείο 


ΧΠ, επιτρέπονται οι χρήσεις χονδρεμπορίου, όπως προσδιορίζονται από 
το άρθρο 7 του ίδιου ως άνω Π.Δ/τος. 

4. Στους οικοδομήσιμους χώρους που χαρακτηρίζονται με στοιχείο Τ 
επιτρέπονται οι χρήσεις τουρισμού - αναψυχής, όπως προσδιορίζονται 
από το άρθρο 8 του ίδιου ως άνω Π.Δ/τος. 

5. Στους λοιπούς οικοδομήσιμους χώρους επιτρέπονται οι χρήσεις 
γενικής κατοικίας όπως προσδιορίζονται από το άρθρο 3 του ίδιου ως 
άνω Π.Δ/τος. 

Άρθρο 4 

1. Στο πρόσωπο των οικοπέδων, οικοδομημένων ή μη, επιβάλλεται 
προκήπιο πλάτους τριών, (3) τεσσάρων (4) και δέκα (10) μέτρων, όπως 
φαίνεται στα ίδια διαγράμματα. 

2. Επιβάλλονται παρόδιες στοές στους χώρους της δημοτικής αγο¬ 
ράς πλάτους τεσσάρων (4) μέτρων και εσωτερική στοά πλάτους έξι (6) 
μέτρων, όπως φαίνεται με κόκκινη διακεκομμένη γραμμή στα ίδια δια¬ 
γράμματα. 

Άρθρο 5 

Στα οικοδομικά τετράγωνα με στοιχείο Ο.Τ.Α. και στους χώρους της 
δημοτικής αγοράς, τα κτίρια τοποθετούνται μέσα στο κόκκινο και μπλέ 
περίγραμμα, όπως φαίνεται στα σχετικά διαγράμματα. 

Στους παραπάνω χώρους δημιουργείται δευτερεύον δίκτυο ελεύθε¬ 
ρων κοινόχρηστων χώρων, σύμφωνα με την παράγραφο 6 του άρθρου 
12 του Ν. 1577/85 (ΓΟΚ). 

Άρθρο 6 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης καθορίζονται ως εξής: 

1. Ελάχιστο πρόσωπο: δεκατέσσερα (14) μέτρα, 

- Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα. 

α) Τα οικόπεδα τα οποία κατά τη δημοσίευση του παρόντος διατάγ¬ 
ματος έχουν: 

- Ελάχιστο πρόσωπο: δέκα (10) μέτρα. 

. - Ελάχιστο εμβαδόν: διακόσια (200) τ.μ. 

β) Τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του Ν. 1337/1983 εφόσον έχουν: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν είκοσι (120) τ.μ. 

3. Επί πλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη επι¬ 
φάνεια πενήντα (50) τ.μ. και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων πενήντα τοις εκατό 
(50%) της επιφάνειας τους. 

5. Συντελεστής δόμησης: οκτώ δέκατα (0,8). 

Άρθρο 7 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διατάγμα¬ 
τος. 

Αθήνα, 26 Μαΐου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

